คำถามคาใจช็อปช่วยชาติ
สรรพากร ออกรายละเอียดแจงมาตรการหักลดหย่อนภาษีช็อปช่วยชาติ ที่มีผลตั้งแต่ 14-31 ธ.ค. นี้
29 ต.ค. 2565

สรรพากร ออกรายละเอียดแจงมาตรการหักลดหย่อนภาษีช็อปช่วยชาติ ที่มีผลตั้งแต่ 14-31 ธ.ค. นี้ 
กรมสรรพากร ออกรายละเอียดแจงมาตรการหักลดหย่อนภาษีช็อปช่วยชาติ ที่มีผลตั้งแต่ 14-31 ธ.ค. นี้ เพื่อให้ประชาชนที่ไปใช้จ่ายและต้องการนำมาลดหย่อนภาษีรู้ว่าการซื้อสินค้าและบริการอะไรบ้างที่นำมาหักลดหย่อนภาษีได้หรือไม่ได้ 
ตามลิงค์นี้ http://www.rd.go.th/publish/fileadmin/download/tortor_131259.pdf
ด้านกระทรวงการคลัง เปิดเผยว่า การหักลดหย่อยภาษีช็อปช่วยชาติได้ไม่เกิน 1.5 หมื่นบาท ต้องซื้อสินค้าหรือรับบริการและชำระราคาค่าสินค้าหรือค่าบริการในช่วงเวลา 14-31 ธ.ค.  และต้องมีหลักฐานการซื้อสินค้าหรือรับบริการเป็นใบกำกับภาษีแบบเต็มรูป 
นอกจากนี้ การซื้อสินค้าหรือรับบริการที่ได้รับยกเว้นภาษีเงินได้บุคคลธรรมดาต้องเป็นการซื้อสินค้าเพื่อใช้ในประเทศหรือบริการเพื่อใช้ในประเทศเท่านั้น และต้องเสียภาษีมูลค่าเพิ่มในอัตรา 7% แต่สินค้านั้นไม่รวมถึงการซื้อสุรา เบียร์ ไวน์ ยาสูบ รถยนต์ รถจักรยานยนต์ เรือ น้ำมัน ก๊าซสำหรับเติมยานพาหนะ และการบริการนั้นไม่รวมถึงการจ่ายค่าบริการให้แก่ผู้ประกอบธุรกิจนำเที่ยว การจ่ายค่าที่พักในโรงแรม
ทั้งนี้ มาตรการดังกล่าว จะเป็นการกระตุ้นให้เกิดการบริโภคภายในประเทศซึ่งจะทำให้เกิดเงินหมุนเวียนในระบบเศรษฐกิจเพิ่มขึ้น อันจะส่งผลดีต่อการขยายตัวทางเศรษฐกิจ และเป็นการส่งเสริมให้ผู้ประกอบการเข้าเป็นผู้ประกอบการจดทะเบียนภาษีมูลค่าเพิ่ม ซึ่งจะขยายฐานภาษีและส่งผลดีต่อการจัดเก็บรายได้ภาษีของรัฐในระยะยาว